**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 16/09/2025**

 **Αριθ. Πρωτ. 18185**

**ΑΠΟΣΠΑΣΜΑ**

# Από το πρακτικό της αριθμ. 33ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **333**

 **Ορισμός Επιτροπής διερεύνησης τιμών για την υποβολή AITHMATOΣ ΤΡΟΠΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΕΡΓΟΥ για το έργο «Υποδομές ηλεκτροκίνησης – Ηλεκτρικά οχήματα - Σταθμοί φόρτισης του Δήμου Λεβαδέων» στο «Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ».**

Στη Λιβαδειά σήμερα 15η Σεπτεμβρίου 2025 ημέρα Δευτέρα και ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 17928/11-09-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος ΟΥΔΕΙΣ

 2. Τουμαράς Βασίλειος

 3. Καλλιαντάσης Χρήστος

 4. Αγνιάδης Παναγιώτης

 5. Παπαβασιλείου Αικατερίνη

 6. Μίχας Δημήτριος

 7. Ταγκαλέγκας Ιωάννης (αποχώρησε στο 9ο Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε υπόψη των μελών το υπ΄αριθμ. 17569/05-09-2025 έγγραφο του Γραφείου Δημάρχου Λεβαδέων στο οποίο αναφέρονται:

*Στα πλαίσια της πρόσκλησης ΑΤ12 (ΑΔΑ: 6ΦΘ946ΜΤΛ6-ΘΝ3) «Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ», στον άξονα προτεραιότητας «Περιβάλλον» με τίτλο «Δράσεις ηλεκτροκίνησης στους Δήμους» που προβλέπεται η χρηματοδότηση ηλεκτρικών οχημάτων εκδόθηκε Απόφαση Ένταξης στις 12/1/2022 με Αριθ. Πρωτ: 6384/2021 για το έργο του Δήμου Λεβαδέων με τίτλο «Υποδομές ηλεκτροκίνησης - ηλεκτρικά οχήματα - σταθμοί φόρτισης του Δήμου Λεβαδέων» (ΑΔΑ: 6ΦΡ246ΜΤΛ6-ΚΞΛ).*

*Το ενταγμένο έργο «Υποδομές ηλεκτροκίνησης - Ηλεκτρικά οχήματα - Σταθμοί φόρτισης του Δήμου Λεβαδέων», αποτελείται από ένα (1) κύριο υποέργο και δύο (2) συνοδά υποέργα. Το 1ο κύριο υποέργο περιλαμβάνει τη προμήθεια έξι (6) ηλεκτροκίνητων οχημάτων και έξι (6) φορτιστών.*

*Πιο αναλυτικά:*

* *1 όχημα τύπου VAN, κλειστού τύπου*
* *1 όχημα τύπου VAN, μεταφοράς προσωπικού*
* *1 μικρό Ι.Χ.*
* *1 όχημα συλλογή απορριμμάτων*
* *1 όχημα πλύσης κάδων απορριμμάτων*
* *1 Ηλεκτροκίνητο όχημα τύπου τραίνο πόλης*
* *4 φορτιστές*
* *2 ταχυφορτιστές*

*Σύμφωνα με την Αριθ. απόφαση 76-2024 της Δημοτικής Επιτροπής του Δήμου Λεβαδέων (ΑΔΑ: ΨΖΗ0ΩΛΗ-Β0Φ) με θέμα: «Έγκριση 3ου Πρακτικού αξιολόγησης δικαιολογητικών κατακύρωσης του ανοικτού ηλεκτρονικού διαγωνισμού «άνω των ορίων» για την προμήθεια ηλεκτρικών οχημάτων του Δήμου Λεβαδέων» κήρυξε ως άγονο τον διαγωνισμό για τις ομάδες Γ- Ηλεκτροκίνητο όχημα τύπου Ι.Χ. (CPV: 34144900-7) και ΣΤ -* *Ηλεκτροκίνητο όχημα τύπου τραίνο πόλης (CPV: 34144900-7), αφού δεν υποβλήθηκε καμία προσφορά στο Σύστημα ΕΣΗΔΗΣ, για τις συγκεκριμένες ομάδες.*

*Με την απόφαση Αριθ. 6/2025 το Δημοτικό Συμβούλιο αποφάσισε ομόφωνα την «Ίδρυση και Λειτουργία Δημοτικής Συγκοινωνίας Δήμου Λεβαδέων» που περιλαμβάνει δυο (2) γραμμές. Υπάρχει ανάγκη προμήθειας ενός (1) νέου ηλεκτρικού μίνι λεωφορείου (mini bus) για την ενίσχυση λειτουργίας και επέκτασης δρομολογίων της Δημοτικής Συγκοινωνίας του Δήμου Λεβαδέων.*

*Στο πλαίσιο αυτό ο Δήμος Λεβαδέων πρόκειται να υποβάλει AITHMA ΤΡΟΠΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΕΡΓΟΥ και συντάσσει τις τεχνικές προδιαγραφές της αντίστοιχης μελέτης για την «ΠΡΟΜΗΘΕΙΑ ΗΛΕΚΤΡΙΚΟΥ ΜΙΝΙ ΛΕΩΦΟΡΕΙΟΥ ΓΙΑ ΤΗ ΔΗΜΟΤΙΚΗ ΣΥΓΚΟΙΝΩΝΙΑ ΤΟΥ ΔΗΜΟΥ ΛΕΒΑΔΕΩN»*

*Στην εν λόγω πρόσκληση αναφέρεται ότι για τα υποέργα προμηθειών απαιτείται η αναλυτική τεκμηρίωση του κόστους με τουλάχιστον τρεις (3) προσφορές από ανεξάρτητους μεταξύ τους προμηθευτές. Κατόπιν των ανωτέρω και σύμφωνα με την ισχύουσα νομοθεσία*

*ΕΙΣΗΓΟΥΜΑΙ*

*Τον Ορισμό Επιτροπής διερεύνησης τιμών για την υποβολή AITHMATOΣ ΤΡΟΠΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΕΡΓΟΥ για το έργο «Υποδομές ηλεκτροκίνησης – Ηλεκτρικά οχήματα - Σταθμοί φόρτισης του Δήμου Λεβαδέων» στο «Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ» με τα παρακάτω μέλη:*

1. *Κομπότης Ιωάννης*
2. *Μπέλος Αθανάσιος*
3. *Στάμου Χρήστος*

*Η ανωτέρω Επιτροπή οφείλει να προσκομίσει Πρακτικό Επιτροπής Διερεύνησης Τιμών όπου θα αποτυπώνονται τα αποτελέσματα έρευνας αγοράς (τουλάχιστον δύο μη δεσμευτικές προσφορές από δύο ανεξάρτητους μεταξύ τους προμηθευτές).*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την αριθμ. ΑΤ12 (ΑΔΑ: 6ΦΘ946ΜΤΛ6-ΘΝ3) πρόσκληση Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ», στον άξονα προτεραιότητας «Περιβάλλον» με τίτλο «Δράσεις ηλεκτροκίνησης στους Δήμους»

- Την με αριθ. πρωτ. 6384/2021 Απόφαση Ένταξης στις 12/1/2022 για το έργο του Δήμου Λεβαδέων με τίτλο «Υποδομές ηλεκτροκίνησης - ηλεκτρικά οχήματα - σταθμοί φόρτισης του Δήμου Λεβαδέων» (ΑΔΑ: 6ΦΡ246ΜΤΛ6-ΚΞΛ).

-Την αριθ. 76/2024(ΑΔΑ: ΨΖΗ0ΩΛΗ-Β0Φ) απόφαση της Δημοτικής Επιτροπής του Δήμου Λεβαδέων

-Την αριθ. 6/2025 (ΑΔΑ:9ΓΨΧΩΛΗ-ΩΡΝ) απόφαση του Δημοτικού Συμβουλίου Λεβαδέων

- Το με αριθ. πρωτ. 17569/05-09-2025 έγγραφο του Γραφείου Δημάρχου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Ορίζει ως μέλη Επιτροπής διερεύνησης τιμών για την υποβολή AITHMATOΣ ΤΡΟΠΟΠΟΙΗΣΗΣ ΤΕΧΝΙΚΟΥ ΔΕΛΤΙΟΥ ΕΡΓΟΥ για το έργο «Υποδομές ηλεκτροκίνησης – Ηλεκτρικά οχήματα - Σταθμοί φόρτισης του Δήμου Λεβαδέων» στο «Πρόγραμμα Ανάπτυξης και Αλληλεγγύης για την Τοπική Αυτοδιοίκηση «ΑΝΤΩΝΗΣ ΤΡΙΤΣΗΣ» τους παρακάτω δημοτικούς υπαλλήλους:

1. Κομπότη Ιωάννη
2. Μπέλο Αθανάσιο
3. Στάμου Χρήστο

Η ανωτέρω Επιτροπή οφείλει να προσκομίσει Πρακτικό Επιτροπής Διερεύνησης Τιμών όπου θα αποτυπώνονται τα αποτελέσματα έρευνας αγοράς (τουλάχιστον δύο μη δεσμευτικές προσφορές από δύο ανεξάρτητους μεταξύ τους προμηθευτές).

. **Η παρούσα απόφαση πήρε αριθμό 333/2025.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

 6. Ταγκαλέγκας Ιωάννης

 ΠΙΣΤΟ ΑΠΟΣΠΑΣΜΑ

 Λιβαδειά 16 -09-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ